BASES REGULADORAS PARA O FINANCIAMENTO DOS CUSTOS DA DOTACIÓN DE PERSOAL PARA A REALIZACIÓN DE TAREFAS DE INFORMACIÓN EN OFICINAS DE TURISMO ADHERIDAS Á REDE DE OFICINAS DE TURISMO INFO RÍAS BAIXAS DURANTE O ANO 2020
ADMINISTRACIÓN LOCAL — Provincial — Deputación Provincial (Subvencións e axudas, 12/02/2020)

A Deputación de Pontevedra, de acordo co disposto na Lei 7/1985, de 2 de abril, de Bases do Réxime Local, ten entre as súas competencias o fomento do desenvolvemento económico e social da provincia, sendo a prestación de servizos de asistencia, fomento e promoción do turismo unha cuestión prioritaria. O turismo é unha das actividades con maior potencial de creación de emprego e de crecemento económico da Unión Europea, ata o punto de que o Tratado de Lisboa contempla expresamente a importancia do sector turístico e contén disposicións específicas co obxectivo de promover a competitividade entre as empresas do sector para converter á UE no primeiro destino turístico mundial. A Lei 7/2011, de 27 de outubro, do Turismo de Galicia fai referencia a que a dimensión social do turismo non se basea unicamente na súa capacidade para xerar emprego, senón tamén á posibilidade que ten de xerar e distribuír mellor a riqueza, aproveitando as sinerxias que se producen a través das iniciativas entre os distintos axentes públicos e privados. A citada Lei dispón que corresponden ás entidades locais supramunicipais, sen prexuízo das competencias establecidas pola lexislación de réxime local o asesoramento e apoio técnico aos entes locais do seu ámbito territorial en calquera aspecto que mellore a súa competitividade turística. A Lei 7/1985, de 2 de abril, reguladora das bases do réxime local establece no artigo 36.1 c) que a asistencia e cooperación xurídica, económica e técnica aos municipios é unha competencia propia das Deputacións provinciais. Constitúe o obxecto destas bases a regulación da concesión de subvencións públicas destinadas a financiar os custos derivados da dotación de persoal para a realización de tarefas de información en oficinas de turismo da provincia de Pontevedra durante o ano 2020 coa finalidade de colaborar no fomento do turismo e na profesionalización do sector da provincia de Pontevedra, segundo os principios de concorrencia competitiva, obxectividade e publicidade. A Deputación de Pontevedra concederá subvencións para o financiamento dos custos derivados da dotación de persoal para a realización de tarefas de información en oficinas de turismo da provincia de Pontevedra durante o ano 2020. Poderá ser obxecto de subvención o financiamento dos custos derivados da contratación de persoal para a realización de tarefas de información en oficinas de turismo da provincia de Pontevedra adheridas á Rede de Oficinas de Turismo Info Rías Baixas. Soamente se concederá unha axuda para a contratación dunha persoa informadora para cada entidade solicitante, agás as entidades declaradas como “municipio turístico”, ás que se poderá conceder unha axuda para a contratación de dúas persoas informadoras. O persoal contratado deberá contar con algunha das seguintes titulacións: Quedan excluídas desta convocatoria e, polo tanto, non serán obxecto de subvención, as seguintes actuacións: Poderán solicitar estas subvencións as entidades locais que integran a Administración Local da provincia de Pontevedra e os organismos públicos e entidades de dereito público vinculados ou dependentes delas que cumpran os seguintes requisitos: Este programa de subvención financiarase co importe de 200.000,00 euros con cargo á aplicación 20/433.4320.462.03 do orzamento da Deputación de Pontevedra do ano 2020. O importe máximo da subvención para cada unha das entidades solicitantes non poderá exceder do 75% do seu orzamento e non superará os seguintes importes: En ningún caso se considerarán gastos subvencionables os impostos indirectos cando sexan susceptibles de recuperación ou compensación. Terán a consideración de gastos subvencionables os realizados durante o ano 2020, incluso os realizados con anterioridade á concesión da subvención sempre que sexan necesarios para a execución do obxecto subvencionado. O prazo de presentación de solicitudes será dun mes, contado a partido do día seguinte ao da publicación da convocatoria e do extracto no Boletín Oficial da Provincia de Pontevedra (BOPPO). As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal) (CÓDIGO SIA 1934732), de acordo co establecido nos artigos 14.2 e 16 da Lei 39/2015, do 1 de outubro, do Procedemento Administrativo Común das Administracións Públicas. No caso de presentar a solicitude de forma presencial, requiriráselle para que a emende mediante a presentación electrónica. A estes efectos, considerarase como data de presentación da solicitude aquela na que se realizara a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluíndo o DNI-e). Soamente se admitirá unha única solicitude de subvención por cada entidade solicitante. Para a tramitación deste procedemento consultaranse automaticamente os datos incluídos nos documentos elaborados polas administracións públicas e que se detallan a continuación: No caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de inicio e achegar os documentos correspondentes. No suposto de imposibilidade material de obter o documento, o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. Todos os trámites administrativos que as entidades interesadas deban realizar durante a tramitación deste procedemento deberán efectualos electronicamente a través do modelo “Instancia xenérica” dispoñible na sede electrónica da Deputación de Pontevedra (https://sede.depo. gal). No caso de que a solicitude non reúna os datos esixidos ou calquera dos previstos no artigo 66 da Lei 39/2015, de 1 de outubro, do Procedemento Administrativo Común das Administracións Públicas, requiriráselle ao interesado que no prazo de 10 días hábiles emende as faltas ou presente os documentos preceptivos, indicándolle que, no caso de non facelo, teráselle por desistido da súa petición, que se arquivará sen máis trámites. As notificacións de resolucións e outros actos administrativos practicaranse só por medios electrónicos, nos termos previstos na normativa reguladora do procedemento administrativo común. As notificacións practicaranse a través da “Carpeta Cidadá” e de “Dirección Electrónica Habilitada Única”. Ambos sistemas son accesibles desde a sede electrónica da Deputación de Pontevedra (https://sede.depo. gal). As notificacións entenderanse practicadas no momento no que se produza o acceso ao seu contido, entendéndose rexeitada cando transcorresen dez días naturais desde a posta da disposición da notificación sen que se acceda a esta. O sistema remitiralles ás persoas interesadas avisos da posta a disposición das notificacións á conta de correo electrónico indicada na solicitude. Estes avisos non terán, en ningún caso, efectos de notificación practicada e a súa falta non impedirá que a notificación sexa considerada plenamente válida. A notificación da resolución da concesión de subvencións realizarase mediante publicación no Boletín Oficial da Provincia de Pontevedra, de acordo co disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas. A concesión das subvencións realizarase en réxime de concorrencia competitiva, tendo en conta para a adxudicación das subvencións os seguintes criterios: 1.—Declaración de “municipio turístico” da entidade solicitante por parte da Xunta de Galicia, ao abeiro do disposto no artigo 27 da Lei 7/2011, do 27 de outubro, de Turismo de Galicia e o Decreto 32/2015, do 19 de febreiro, polo que se regula a declaración de municipio turístico: 50 puntos 2.—Período de apertura da oficina de turismo á que estará adscrita o persoal para o que se solicita a axuda para o financiamento. Valorarase o número de meses no ano que está aberta ao público a oficina, sexa atendida con persoal financiado coa subvención que se solicita ou con outro persoal.3.—Período de duración do contrato para o que se solicita a axuda para o financiamento. No caso de solicitar unha axuda para sufragar os custos de dous informadores, terase en conta o de menor duración.4.—Adhesión da entidade solicitante ao Sistema Integral de Calidade Turística Española en Destinos (SICTED) dalgún dos destinos da provincia de Pontevedra (Provincia de Pontevedra-Rías Baixas, Terras de Pontevedra Norte-Deza Tabeirós, Baiona ou Sanxenxo): 5.—Organizació n por parte da entidade solicitante dunha Festa de Interese Turístico A instrución do procedemento de concesión de subvencións correspóndelle ao Servizo de Turismo, quen realizará de oficio cantas actuacións estime necesarias para a determinación, coñecemento e comprobación dos datos en virtude dos cales debe formularse a proposta de resolución, de conformidade co previsto no artigo 21 da Lei 9/2007, do 13 de xuño, de Subvencións de Galicia. As actividades de instrución comprenderán: a) Petición de cantos informes estime necesarios para resolver ou que sexan esixidos polas normas que regulan a subvención. b) Avaliación das solicitudes ou peticións, efectuada conforme cos criterios de valoración. Unha vez avaliadas as solicitudes, e previo informe de Intervención, a comisión de valoración emitirá un informe no que se concrete o resultado da avaliación efectuada. O Servizo de Turismo, á vista do expediente e do informe da comisión de valoración, formulará a proposta de resolución provisional, debidamente motivada, que se notificará aos interesados, concedéndoselles un prazo de dez días para presentar alegacións. No caso de que non figuren no procedemento outros feitos que os aducidos polos interesados, prescindirase deste trámite de audiencia e a proposta de resolución terá o carácter de definitiva. A comisión de valoración é un órgano colexiado composto polos seguintes membros: Presidente: O deputado delegado en materia de Turismo Vogais: Secretario/a: Actuará como secretario/a, sen voto, un membro do equipo técnico do Servizo de Turismo A resolución do procedemento correspóndelle á Xunta de Goberno provincial e notificaráselle aos interesados de acordo co establecido nos artigos 40 e 41 da Lei 39/2015, de 1 de outubro, do Procedemento Administrativo Común das Administracións Públicas. O prazo máximo para resolver e notificarlles ás persoas interesadas a resolución do procedemento é de seis meses a contar dende a publicación da presente convocatoria. Transcorrido este prazo sen notificarse a resolución aos interesados, entenderase desestimada por silencio administrativo a solicitu de de concesión da subvención. As notificacións de resolucións e actos administrativos practicaranse soamente por medios electrónicos, nos termos previstos na normativa reguladora do procedemento administrativo común. As notificacións electrónicas realizaranse mediante o sistema de notificación electrónica da Deputación de Pontevedra, dispoñible na sede electrónica da Deputación de Pontevedra (sede. depo. es). O sistema remitiralle ás persoas interesadas a posta a disposición das notificacións na dirección de correo que figure na solicitude. Estes avisos non terán, en ningún caso, efectos de notificación practicada e a súa falla non impedirá que a notificación sexa considerada válida e produza efectos. A resolución da concesión de subvencións publicarase no Boletín Oficial da Provincia de Pontevedra e surtirá os efectos da notificación, de acordo co disposto no artigo 45 da Lei 39/2015, de 1 de outubro, do Procedemento Administrativo Común das Administracións Públicas. A resolución pon fin á vía administrativa. Contra ela, os interesados poderán interpor recurso potestativo de reposición ante o mesmo órgano que a ditou, no prazo dun mes, a partires do día seguinte ao desta notificación, de acordo co disposto nos artigos 112 e 124 da Lei 39/2015, de 1 de outubro, do Procedemento Administrativo Común das Administracións Públicas; ou ben, directamente recurso contencioso–administrativo ante o Xulgado do Contencioso–Administrativo de Pontevedra, no prazo de dous meses establecido no artigo 46 da Lei 29/1998, de 13 de xullo reguladora da Xurisdición Contencioso–Administrativa. Todo elo sen prexuízo de que poidan interpor calquera outro recurso que estimen conveniente. As subvencións concedidas entenderanse aceptadas se os beneficiarios non se opoñen ou a rexeitan expresamente no prazo de dez días hábiles contados dende a súa notificación. De acordo co previsto no artigo 35 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, unha vez recaída a resolución de concesión, o beneficiario poderá solicitar a modificación da resolución da concesión que supoña unha redución do importe concedido ou alteración das accións que se integran na actividade, que serán autorizadas cando teña como causa circunstancias imprevistas e sexan necesarias para o bo fin da actividade, sempre que non se altere o obxecto ou finalidade da subvención e non se danen dereitos de terceiros. Esta solicitude de modificación deberá presentarse tan pronto se coñeza a alteración e, como máximo no prazo de dous meses dende a notificación da concesión da subvención e sempre con anterioridade á realización da actividade subvencionada. Para determinar a modificación da subvención teranse en conta as seguintes circunstancias: Estas bases reguladoras publicaranse no Boletín Oficial da Provincia de Pontevedra (BOPPO) e na sede electrónica da Deputación de Pontevedra (https://sede.depo. gal). Por outra parte, de conformidade co previsto nos artigos 17.3. b) e 20.8. a) da Lei 38/2003, do 17 de novembro, xeral de subvencións, transmitirase á Base de Datos Nacional de Subvencións o texto da convocatoria para a súa publicación na citada base, que será a que lle dea traslado do seu extracto ao BOPPO. Ademais, a Deputación de Pontevedra publicará a concesión das subvencións no boletín oficial da provincia de Pontevedra e na súa páxina web e remitirase á Base de Datos Nacional de Subvencións. Así mesmo, os beneficiarios deberán realizar unha adecuada publicidade do carácter público do financiamento recibido. A este respecto, as medidas de difusión consistirán, polo menos, na publicación na páxina web e/ou redes sociais da entidade beneficiaria da axuda outorgada pola Deputación de Pontevedra para a dotación de persoal en oficinas de información turística, así como cumprir as obrigas derivadas da adhesión á Rede de Oficinas “Info Rías Baixas” no referente á imaxe corporativa. A subvención concedida pola Deputación de Pontevedra será compatible con outras subvencións, axudas, ingresos ou recursos para a mesma finalidade, procedentes de calquera outras Administracións ou entes públicos ou privados, nacionais, da Unión Europea ou de organismos internacionais, pero en ningún caso a contía total das subvencións poderá superar o custo real da actividade subvencionada. A tal efecto, en canto se teña coñecemento da obtención doutras subvencións para a mesma actividade, o beneficiario deberá comunicarllo á Deputación de Pontevedra. A subvención concedida é incompatible con outras axudas concedidas por outros Servizos da Deputación de Pontevedra para a mesma finalidade no mesmo exercicio, salvo coas concedidas ao abeiro do Plan de Obras e Servizos (Plan Concellos), coas que si serán compatibles. O beneficiario deberá comunicar que é beneficiario doutra subvención do organismo provincial, de se dar o caso. Considérase que o beneficiario subcontrata cando concerta con terceiros a execución total ou parcial da actividade que constitúe o obxecto da subvención. Non se entenderá subcontratación a contratación daqueles gastos nos que teña que incorrer o beneficiario para a realización en por si da actividade subvencionada. O beneficiario non poderá subcontratar a actividade subvencionada. En ningún caso poderán concertarse polo beneficiario a execución total ou parcial das actividades subvencionadas coas persoas ou entidades previstas no artigo 29.7 da Lei 38/2003, de 17 de novembro, Xeral de Subvencións. Ademais das obrigas previstas no artigo 14 da Lei 38/2003, de 17 de novembro, Xeral de Subvencións, en particular, os beneficiarios terán que dar cumprimento ás seguintes: a) Realizar en prazo a finalidade obxecto da subvención, así como presentar en forma e prazo a xustificación. En todo caso, a selección de persoal deberá cumprir os requisitos previstos na Lei 5/2015, de 30 de outubro, pola que se aproba o texto refundido da Lei do Estatuto Básico do Empregado Público e na Lei 2/2015, de 29 de abril, do Emprego Público de Galicia no referente á selección do persoal. b) Levar a cabo as medidas de difusión nos termos establecidos na base 13ª da convocatoria, tanto na súa forma coma en prazo. Esta obriga poderá acreditarse mediante unha declaración responsable do beneficiario acompañada de calquera outro medio de proba que permita constatar a realidade da difusión. c) Cumprir as obrigas derivadas da pertenza á Rede de Oficinas de Turismo Info Rías Baixas, en particular no que se refire á introdución por parte do persoal dos datos turísticos requiridos pola Deputación de Pontevedra na plataforma de xestión turística facilitada pola entidade provincial, así como no referente ao mantemento da imaxe corporativa, especialmente na obriga de utilización do uniforme e tarxeta de identificación do persoal informador das oficinas de turismo. d) Establecer como obriga do persoal informador das oficinas de turismo a participación nas xornadas de formación organizadas pola Deputación de Pontevedra relacionadas coa xestión das oficinas de turismo adheridas á Rede de Oficinas de Turismo Info Rías Baixas. e) Comunicar calquera eventualidade ou circunstancia que altere ou dificulte o desenvolvemento da finalidade subvencionada co obxecto de que, de estimarse con suficiente anterioridade, poida modificarse tanto o contido e a contía da finalidade subvencionada coma a súa forma e prazos de execución e mais a xustificación dos correspondentes gastos. f) Comunicar cando, debido á acumulación de subvencións ou axudas recibidas para o mesmo fin, o conxunto destas supere o custo total da actividade subvencionada, caso no que o importe da subvención deberá ser obxecto de modificación. g) Someterse ao control financeiro da subvención concedida, nos termos establecidos no artigo 31 da Ordenanza Xeral de Subvencións da Deputación de Pontevedra aprobada polo Pleno da Deputación de Pontevedra na súa sesión ordinaria do 28 de outubro de 2016 e publicada no BOPPO nº 249 do 30 de decembro de 2016 Unha vez finalizada a actividade obxecto da subvención e na data límite do 31 de marzo de 2021 a persoa beneficiaria deberá presentar na sede electrónica da Deputación de Pontevedra (https://sede.depo. gal) a través do modelo “Instancia xenérica” a seguinte documentación: a) Memoria explicativa e detallada da realización da finalidade, con expresa mención dos resultados obtidos e na que obrigatoriamente deberá constar: a.—Datos identificativos do persoal contratado, titulación e período de duración do contrato b.—Período de apertura da oficina de turismo á que estivo adscrita o persoal para o que se solicita a axuda para o financiamento b) Acreditación do cumprimento de dar difusión ao financiamento obtido. c) Certificado da persoa titular da Secretaría do Concello sobre o cumprimento dos requisitos previstos na Lei 5/2015, de 30 de outubro, pola que se aproba o texto refundido da Lei do Estatuto Básico do Empregado Público e na Lei 2/2015, de 29 de abril, do Emprego Público de Galicia e demais normativa aplicable no referente á selección do persoal obxecto de subvención. a) Conta xustificativa dos gastos (segundo o modelo dispoñible na sede electrónica), na que se determinará o custo ou gasto total da finalidade subvencionada, detallando as facturas ou documentos con valor probatorio no ámbito mercantil e administrativo. Nesta conta xustificativa constará unha declaración responsable de que os gastos que figuran na conta xustificativa se aplicaron á finalidade subvencionada e de que o resto de xustificantes da conta se encontran no domicilio da persoa beneficiaria a disposición da Deputación para o seu exame b) Certificación da persoa titular da Secretaría, Intervención ou funcionario/a competente acreditativa de que os gastos cuxo detalle figura na conta xustificativa son reais, se aplicaron á finalidade subvencionada e foron aprobados polo órgano competente, quedando a disposición da Deputación de Pontevedra para o seu exame e, se o considera oportuno, os xustificantes correspondentes. a) Detalle do financiamento obtido para a finalidade subvencionada (indicando entidades, organismos, particulares, etc.) e do financiamento propio (segundo modelo dispoñible na sede electrónica) b) Declaración responsable de que os ingresos ou recursos alleos obtidos non superan o custo ou gastos da finalidade subvencionada (segundo modelo dispoñible na sede electrónica) O incumprimento das obrigacións de xustificación levará consigo a perda da subvención e no caso de pago anticipado iniciarase o procedemento de reintegro. O pagamento realizarase pola parte proporcional da contía da subvención efectivamente xustificada, calculado en función da porcentaxe subvencionada do coste final da actividade subvencionada. Para o abonamento da subvención terase en conta o seguinte: O pagamento efectuarase por transferencia á conta bancaria indicada polo beneficiario. A variación ou incumprimento de condicións ou circunstancias valorables na concesión suporá o axuste á baixa da subvención concedida, salvo nos supostos de variación substancial ou incumprimento da finalidade. Vencido o prazo de xustificación sen que o beneficiario da subvención presentara a documentación xustificativa, o Servizo de Turismo requiriralle ao beneficiario para que no prazo improrrogable de quince días a presente. A falta de presentación da documentación neste prazo suporá a perda da subvención e demais responsabilidades previstas na Lei xeral de subvencións. O incumprimento por parte dos beneficiarios dos requisitos establecidos nas presentes bases e demais normas aplicables, así como as condicións que, no seu caso se establezan na correspondente resolución de concesión dará lugar, á cancelación da mesma, e á obriga de reintegrar a achega económica, segundo o establecido nos artigos 29 e 30 da Ordenanza Xeral de Subvencións da Deputación de Pontevedra. No caso de incumprimento parcial das obrigas, minorarase a contía da subvención segundo o establecido no artigo 28 da Ordenanza Xeral de Subvencións da Deputación de Pontevedra. O reintegro levará engadida a esixencia de xuros de demora correspondentes dende o momento do aboamento da subvención ata a data na que se acorde a procedencia do reintegro. De acordo co artigo 34 da Lei 9/2007, de 13 de xuño, de subvencións de Galicia, o xuro de demora aplicable será o xuro legal do diñeiro incrementado nun 25%, salvo que a Lei de Orzamentos Xerais do Estado estableza outro diferente. No referente ás infraccións e sancións administrativas, será de aplicación o previsto no artigo 52 e seguintes da Lei 38/2003, de 17 de novembro, Xeral de Subvencións, así como no artigo 32 da Ordenanza Xeral de Subvencións da Deputación de Pontevedra. As subvencións rexeranse polas presentes bases reguladoras. Supletoriamente, aplicarase o disposto na Lei 38/2003, de 17 de novembro, xeral de subvencións, na Lei 9/2007, de 13 de xuño, de subvencións de Galicia, na Ordenanza Xeral de Subvencións da Deputación de Pontevedra aprobada polo Pleno da Deputación de Pontevedra na súa sesión ordinaria do 28 de outubro de 2016 e publicada no BOPPO nº 249 do 30 de decembro de 2016, nas bases de execución do orzamento vixente da Deputación de Pontevedra e demais normativa de pertinente aplicación. Así mesmo, rexeranse pola Lei 39/2015, de 1 de outubro, do Procedemento Administrativo Común das Administracións Públicas e polas demais normas de dereito administrativo e, no seu defecto, polas normas de dereito privado. Contra o acordo de aprobación destas bases, que pon fin á vía administrativa, poderase interpoñer un recurso potestativo de reposición ante o mesmo órgano que o ditou, no prazo dun mes a partir do día seguinte ao desta publicación (artigos 112, 123 e 124 da Lei 39/2015, de 1 de outubro, de Procedemento Administrativo Común), ou ben, directamente recurso contencioso–administrativo ante o Xulgado do Contencioso–Administrativo de Pontevedra, no prazo de dous meses establecido no artigo 46 da Lei 29/1998, de 13 de xullo, reguladora da Xurisdición Contencioso–Administrativa. Todo isto sen prexuízo de que poida interpoñer calquera outro recurso que estime convinte. Os datos persoais obtidos neste procedemento serán obxecto de tratamento pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, se deriven. A lexitimación para o tratamento dos datos baséase no cumprimento dunha tarefa de interese público ou no exercicio de poderes públicos segundo as normas de rango legal recollidas no apartado “normativa aplicable” dispoñible na ficha do procedemento en https://sede.depo. gal. Os datos persoais obtidos neste procedemento serán obxecto de comunicación ás administracións públicas no exercicio das súa propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, exercitar outros dereitos ou revogar o consentimento segundo o previsto en https://depo.gal/proteccion-de-datos/exercicio-de-dereitos.